2121752c445075c9abcbbff499302b94
h sony επεκτείνει τη σειρά e-mount φακών της με δύο νέους aps-c φακούς
techpress.gr
2020.10

> **Η sony ανακοίνωσε δύο νέους aps-c ζουμ φακούς στη σειρά g lenstm για την e-mount σειρά της, συμπεριλαμβανομένου του standard zoom φακού e 16-55mm f2.8 g και του e 70-350mm f4.5-6.3 g oss super-telephoto zoom.**


tο ευέλικτο σύστημα e-mount της sony πλέον διαθέτει συνολικά 54 φακούς. Μαζί με τις δύο νέες aps-c mirrorless φωτογραφικές μηχανές, **alpha 6600** και **alpha 6100**, η σειρά aps-c της sony έχει ενισχυθεί περαιτέρω, προσφέροντας στους δημιουργούς τη δυνατότητα να καταγράψουν την οποιαδήποτε στιγμή με τις προηγμένες τεχνολογίες της sony σε συμπαγή και ελαφριά σώματα κάμερας. Η "one mount" λύση της sony για τις κάμερες aps-c και full-frame παρέχει στους δημιουργούς μια εξαιρετική ευελιξία για κάθε ανάγκη λήψης, φωτογραφίας και βίντεο. 
*«Είμαστε εξαιρετικά αφοσιωμένοι στην εξέλιξη της σειράς e-mount, τόσο στο full-frame όσο και στο aps-c»,* δήλωσε ο yann salmon legagneur, Διευθυντής product marketing, digital imaging, sony europe. *«Θα συνεχίσουμε να προωθούμε την καινοτομία σε όλες τις πτυχές της φωτογραφίας, βοηθώντας όλους τους δημιουργούς να πραγματοποιούν λήψεις και να δημιουργούν όπως ποτέ ξανά στο παρελθόν».*
**Εξαιρετικά ακριβής aps-c e 16-55mm f2.8g standard zoom φακός (μοντέλο sel1655g)**

Το τυπικό zoom aps-c μεγέθους 16-55mm (24-82,5mm σε εστιακό μήκος 35mm) με σταθερό διάφραγμα f2.8 προσφέρει εξαιρετική g lens ποιότητα εικόνας, με εξαιρετική απόδοση σε όλους τους τομείς. Αυτός ο φακός είναι ιδανικός τόσο για τους επαγγελματίες όσο και για τους λάτρεις της φωτογραφίας, για να αποτυπώνουν τοπία, πορτρέτα και άλλα καθημερινά στιγμιότυπα.

 **Κύρια Χαρακτηριστικά**
* Υψηλή ανάλυση από γωνία σε γωνία, σε όλο το εύρος ζουμ ακόμα και στο f2.8
	+ Δύο ΑΑ (προηγμένα ασφαιρικά) και δύο ασφαιρικά στοιχεία καταστέλλουν τις παρεκκλίσεις για εξαιρετική g lens ανάλυση από γωνία σε γωνία, ενώ τα τρία γυάλινα στοιχεία ed (extra-low dispersion)μειώνουν τις χρωματικές αποκλίσεις και την συγχώνευση χρωμάτων στο ελάχιστο
	+ nano ar clear και υψηλή ποιότητα εικόνας με την καταστολή του φαινομένου «flare» και των ψευδών ειδώλων μετά την εφαρμογή της nano ar επίστρωσης.
	+ Μηχανισμός κυκλικού διαφράγματος 9 λεπίδων και ακριβής ελεγχόμενη σφαιρική εκτροπή εξασφαλίζουν όμορφο «bokeh» αποτέλεσμα
* Φωτεινή σταθερή οπτική f2.8 σε έναν συμπαγή, ελαφρύ φακό που ζυγίζει μόλις 494 γραμμάρια
* xd (εξαιρετικά δυναμικός) γραμμικός μηχανισμός - εξοπλισμένος στους φακούς της σειράς g master™ - χρησιμοποιείται για γρήγορη, ακριβή και αθόρυβη εστίαση και παρακολούθηση
* Επαγγελματικός έλεγχος και αξιοπιστία
	+ Προσαρμόσιμο κουμπί διατήρησης εστίασης για στιγμιαία λειτουργία
	+ Γραμμική ανταπόκριση mf για λεπτό, γρήγορο χειροκίνητο έλεγχο εστίασης
	+ Σχεδιασμός ανθεκτικός στη σκόνη και την υγρασία, προκειμένου να αντιμετωπίσει δύσκολες εξωτερικές συνθήκες
	+ Μπροστινό στοιχείο με επικάλυψη φθορίου για αντίσταση στη σκόνη και στα δακτυλικά αποτυπώματα


**Συμπαγής και ελαφρύς φακός aps-c e 70-350mm f4.5-6.3 g oss super-telephoto (μοντέλο sel70350g)**

Ο νέος super-telephoto zoom φακός e 70-350mm f4.5-6.3 g oss με βελτιστοποιημένο οπτικό και μηχανικό σχεδιασμό παρέχει εξαιρετική g lens ποιότητα σε όλη την περιοχή της εικόνας, μέχρι και στο μέγιστο εύρος  των 350mm (105-525mm σε ισοδύναμο 35mm). Η υψηλή οπτική απόδοση συνδυάζεται με την ευκολία και την κινητικότητα ενός συμπαγούς ελαφρού σχεδίου ακόμη και με 5x ζουμ. Περιλαμβάνει, επίσης, ενσωματωμένη οπτική σταθεροποίηση εικόνας, η οποία προσθέτει ακόμη μεγαλύτερη σταθερότητα και ευκολία σε αυτό το ευπροσάρμοστο super-telephoto zoom που είναι ιδανικό για φωτογράφους τοπίου και άγριας φύσης.

 
**Βασικά Χαρακτηριστικά**
* Εξαιρετική από γωνία σε γωνία g lens ποιότητα εικόνας μέχρι και στα 350mm 
	+ Ο ασφαιρικός φακός καταστέλλει την οπτική εκτροπή και παρέχει εξαιρετική ανάλυση από γωνία σε γωνία
	+ Τρία γυάλινα στοιχεία ed διευθετούνται αποτελεσματικά, ώστε να καταστέλλουν τη χρωματική απόκλιση και να ελέγχουν τη θόλωση των χρωμάτων ακόμα και στις γωνίες
	+ Το κυκλικό διάφραγμα συμβάλλει στο ανεπιτήδευτο, όμορφο «bokeh» αποτέλεσμα
* Ο συμπαγής, ελαφρύς σχεδιασμός που ζυγίζει μόλις 625 γραμμάρια καθιστά αυτόν τον 5x supertelephoto zoom εξαιρετικά ευέλικτο και εύκολο στην μεταφορά
* Η προηγμένη τεχνολογία xd linear motor της sony σε φακό μορφής aps-c, για γρήγορη και ακριβή εστίαση και παρακολούθηση
* Εξαιρετικός έλεγχος και αξιοπιστία
	+ Η ενσωματωμένη σταθεροποίηση εικόνας optical steadyshot™ καθιστά ευκολότερη την λήψη εικόνων με την θόλωση σε εξαιρετικά χαμηλά επίπεδα, ιδιαίτερα όταν πραγματοποιείτε λήψεις σε super-telephoto εστιακό εύρος
	+ Ένα βολικά τοποθετημένο κουμπί διατήρησης της εστίασης μπορεί να αποδοθεί σε διάφορες λειτουργίες μέσω του σώματος της κάμερας
	+ Ο διακόπτης λειτουργίας εστίασης af / mf στον φακό διευκολύνει την γρήγορη εναλλαγή μεταξύ αυτόματης και χειροκίνητης εστίασης, ώστε να ανταποκρίνεται στις μεταβαλλόμενες ανάγκες λήψης
	+ Ενεργοποιήστε το διακόπτη κλειδώματος ζουμ για να αποφύγετε την επέκταση του φακού κάτω από το βάρος του κατά τη διάρκεια της μεταφοράς
	+ Σχεδιασμός ανθεκτικός στη σκόνη και την υγρασία


**Διαθεσιμότητα**

Ο φακός **sel1655g** θα είναι διαθέσιμος στην Ευρώπη στον Σεπτέμβριο 2019.

Ο φακός **sel70350g** θα είναι διαθέσιμος στην Ευρώπη τον Οκτώβριο 2019.
d2831918ae38c0f939a8f9bdf866c826
Η sony προσθέτει στη σειρά e-mount φακών τον νέο φακό με ζουμ 18-135mm f3.5-5.6 aps-c
techpress.gr
2020.10

> 
> **Η sony ανακοίνωσε πρόσφατα τον 46ο φακό της σειράς e-mount. Αυτός ο νέος aps-c φακός διαθέτει ένα μεγάλο μήκος εστίασης 18-135 mm, εύρος ανοίγματος f3.5-f5.6 και σταθεροποίηση optical steadyshot™.**
> 
> 
> 


Ο νέος φακός (μοντέλο [**sel****18135**](https://www.sony.gr/electronics/fakoi-gia-fwtografikes-mixanes/sel18135/)) έρχεται με ένα συμπαγές, ελαφρύ σχέδιο με διαστάσεις μόνο 67,2mm x 88mm και ζυγίζει μόλις 325g. Επιπλέον, διαθέτει υψηλής μεγέθυνσης οπτικό ζουμ 7,5x που καλύπτει ένα ευρύ εστιακό μήκος των 18-135mm σε aps-c ή 27-202,5mm σε εστιακό μήκος ισοδύναμο με αυτό των 35mm. Ο φακός είναι η ιδανική επιλογή για τις δημοφιλείς κάμερες αισθητήρων aps-c της sony, όπως τα μοντέλα **α6500**, **α6300** και **α6000**, και είναι ένα εξαιρετικά χρήσιμο εργαλείο για μια ευρεία γκάμα συνθηκών λήψης, από την καθημερινή ζωή μέχρι τα πορτραίτα, το τοπίο, τη φύση και την ταξιδιωτική φωτογραφία.


[![](https://www.techpress.gr/wp-content/uploads/2018/01/sel18135_b_eu09-300x237.jpg)](https://www.techpress.gr/wp-content/uploads/2018/01/sel18135_b_eu09.jpg)


Ο φακός **e** **18-135****mm****f****3.5-5.6** **oss** παράγει εξαιρετική ευκρίνεια από γωνία σε γωνία καθ’ όλο το εύρος του ζουμ, χάρη στον προηγμένο σχεδιασμό του που διαθέτει έναν ασφαιρικό φακό και δύο εξαιρετικά χαμηλής διασποράς γυάλινα στοιχεία που ελαχιστοποιούν τις παρεκκλίσεις. Αυτός ο φακός επιτρέπει, επίσης, στους φωτογράφους να παράγουν κοντινές εικόνες με υπέροχο «bokeh» ή αποσταθεροποίηση του φόντου, ως αποτέλεσμα της μέγιστης αναλογίας μεγέθυνσης 0,29x και της ελάχιστης απόστασης εστίασης 0,45m. Προσφέρει επίσης ενσωματωμένη οπτική σταθεροποίηση εικόνας για την υποστήριξη λήψεων χωρίς τρίποδο.


Επιπλέον, ο 18,35mm f3,5-5,6φακός με ζουμ προσφέρει γρήγορη, ακριβή και αθόρυβη λειτουργία af χάρη σε ένα γραμμικό μοτέρ, καθιστώντας το συγκεκριμένο μοντέλο ιδανικό για τις υψηλής ταχύτητας λήψης και τις εντυπωσιακές δυνατότητες βίντεο που προσφέρουν πολλές από τις mirrorless φωτογραφικές μηχανές της sony.


Διαθεσιμότητα


Ο **sel****18135** θα είναι διαθέσιμος στην Ευρώπη τον Φεβρουάριο του 2018.


**Η φωτογραφική μηχανή α6300 της** **sony** **διατίθεται πλέον και σε ασημί**


Η sony ανακοίνωσε, επίσης, ότι θα κυκλοφορήσει μια νέα έκδοση της δημοφιλούς φωτογραφικής μηχανής **α6300** σε ασημί χρώμα. Το κομψό, νέο ασημένιο σώμα της φωτογραφικής αυτής μηχανής θα είναι διαθέσιμο το Φεβρουάριο του 2018 σε επιλεγμένα καταστήματα του δικτύου λιανικής.


294d746c0192680f32c18432a1cff27b
Νέοι φακοί e-mount από τη sony
techpress.gr
2020.10
**> Ένας νέος φακός pancake 20mm και ένας ισχυρός ζουμ 18-200mm, κατάλληλος για βιντεοσκοπήσεις, διατίθενται για φωτογραφικές μηχανές α e-mount και βιντεοκάμερες με e-mount.**
  



[![vx9123_top_pers-1200](https://www.techpress.gr/wp-content/uploads/2013/01/vx9123_top_pers-1200-150x112.jpg)](https://www.techpress.gr/wp-content/uploads/2013/01/vx9123_top_pers-1200.jpg)Οι φωτογράφοι και οι δημιουργοί βίντεο θα έχουν πλέον στη διάθεσή τους ακόμα δυο μοντέλα στη σειρά εναλλάξιμων φακών e-mount, για φωτογραφικές μηχανές α e-mount και ημι-επαγγελματικές βιντεοκάμερες e-mount της sony.
  



**eυρυγώνιος φακός pancake e 20mm f2.8**
Αυτός ο μικρού εστιακού μήκους φακός pancake 20mm, είναι εξαιρετικά λεπτός και ιδανικός σύντροφος για τις περιπέτειές σας με τη φωτογραφική μηχανή α e-mount.
  



Ο ευρυγώνιος φακός 20mm (ισοδύναμο με 35mm εστιακό μήκος) και το διάφραγμα f2.8 θα σας συνοδεύσουν σε πολλές καθημερινές λήψεις - από εσωτερικά πλάνα μέχρι τοπία, και σκηνές στους δρόμους. Η εξαιρετική αντίθεση και η ανάλυση έχουν αυξηθεί από τη βελτιωμένη ευκρίνεια στις περιοχές των γωνιών και ικανοποιούν ακόμα και τον πιο απαιτητικό φωτογράφο.
  



**Ισχυρός τηλεφακός e pz18-200mm f3.5-6.3 oss**
Με ένα μεγάλο εύρος μεγέθυνσης 11x, αυτός ο τηλεφακός υψηλής ποιότητας αποτελεί τον ιδανικό σας συνεργάτη για βιντεοσκοπήσεις με full hd βιντεοκάμερες με εναλλάξιμους φακούς e-mount. Η nex-vg30eh διαθέτει, ήδη, αυτόν τον ισχυρό φακό ζουμ e pz 18-200mm f3.5-6.3 oss.
  



Ένας μοχλός ζουμ, κατάλληλα τοποθετημένος, σε συνδυασμό με ένα διακόπτη στην κάνη του φακού, σας βοηθούν να επιλέξετε την ταχύτητα του ζουμ σε έξι βήματα – από αργές, όμορφες αλλαγές στην προοπτική μέχρι έντονα εφέ γρήγορου ζουμ (crash-zoom). Το ισχυρό ζουμ, χάρη στον πρόσφατα ανεπτυγμένo εσωτερικό μηχανισμό γραμμικής προσαρμογής της εστίασης, έρχεται να συμπληρώσει η εξαιρετικά ομαλή, αθόρυβη εστίαση και η λειτουργία διαφράγματος. Μπορείτε επίσης να ελέγχετε το ζουμ, απευθείας, στις βιντεοκάμερες nex-vg900, nex-vg30 και nex-fs700*.
  



Η ενσωματωμένη λειτουργία σταθεροποίησης εικόνας optical steadyshot μειώνει τα προβλήματα που δημιουργούνται από το κούνημα της φωτογραφικής μηχανής και διευκολύνει τη χρήση χαμηλότερων ταχυτήτων κλείστρου, χωρίς το θόλωμα της εικόνας, όταν κρατάτε τη μηχανή στο χέρι σας. Η λειτουργία active mode αυξάνει, επιπλέον, τη σταθεροποίηση στο ευρύ άκρο του εύρους του ζουμ 11x – ακόμα και όταν περπατάτε. Για αυτόν το λόγο, αυτός ο φακός αποτελεί μια εξαιρετική επιλογή για ομαλές και σταθερές εικόνες βίντεο.
  



Παρόλο που έχει υποστεί βελτιώσεις για λήψη βίντεο, αποτελεί, πάντα, μία ευέλικτη επιλογή για λήψεις φωτογραφιών με φωτογραφικές μηχανές α με εναλλάξιμους φακούς e-mount της sony – από αχανή τοπία, μέχρι έντονα κοντινά πλάνα της άγριας φύσης και των αθλητών.
  



**Η οικογένεια των φακών e-mount μεγαλώνει κι άλλο**
Η οικογένεια των e-mount αποτελείται από δεκατρείς φακούς και δυο μετατροπείς, και καλύπτει σχεδόν όλες τις συνθήκες λήψεων με φωτογραφική μηχανή α e-mount ή με βιντεοκάμερα με e-mount, της sony. Καλύπτοντας όλο το εύρος των φακών, από τους υπερευρυγώνιους, τους ισχυρούς τηλεφακούς, τους μακροσκοπικούς και γρήγορους φακούς, και τους φωτεινούς φακούς prime, η σειρά περιλαμβάνει εξαιρετικά οπτικά συστήματα από τη sony και την carl zeiss. Με κομψότητα που χαρακτηρίζει τη φωτογραφική σας μηχανή α e-mount, κάθε φακός e-mount προσφέρει ραφιναρισμένη απόδοση και εύκολο χειρισμό.
  



[![sel20f28_a](https://www.techpress.gr/wp-content/uploads/2013/01/sel20f28_a-150x143.jpg)](https://www.techpress.gr/wp-content/uploads/2013/01/sel20f28_a.jpg)Οι νέοι εναλλάξιμοι φακοί e-mount για φωτογραφικές μηχανές α e-mount και βιντεοκάμερες e-mount, από τη sony, θα είναι διαθέσιμοι στην αγορά, ως εξής: οι e 20mm f2.8 από τον Απρίλιο και οι e pz18-200mm f3.5-6.3 oss από τον Φεβρουάριο του 2013.
  



**Τεχνικές προδιαγραφές**
  







|  | e pz18-200mm f3.5-6.3 oss | e 20mm f2.8 |
| Διαμόρφωση φακών | 12 ομάδες, 17 στοιχεία (5 ασφαιρικές επιφάνειες, 1 γυάλινο στοιχείο ed) | 6 ομάδες, 6 στοιχεία |
| Εστιακό μήκος (ισοδύναμο με 35 mm) | 27-300 mm | 30 mm |
| Λεπίδες διαφράγματος | 7 | 7 |
| Ελάχιστο διάφραγμα | f22-f40 | f16 |
| Μέγιστη μεγιστοποίηση | 0,35x (με αισθητήρα aps-c) | 0,12x |
| Ελάχιστη απόσταση εστίασης | 0,3-0,5 m | 0,2 m |
| Διάμετρος φίλτρου | 67 mm | 49 mm |
| Διαστάσεις Διάμετρος x Μήκος (μέγ.) | 93,2 x 99 mm | 62,6 x 20,4 mm |
| Βάρος | 649 γρ. | 69 γρ. |
| Σύστημα σταθεροποίησης εικόνας | Ναι (optical steadyshot) | - |
| Εσωτερική μηχανή | Ναι | Ναι |
| af για εγγραφή ταινιών | Ναι | Ναι |
| Άμεση Χειροκίνητη Εστίαση (dmf) | Ναι | Ναι |
| Εξωτερικό φινίρισμα | Κράμα αλουμινίου | Κράμα αλουμινίου |



  



934d02e908f4ceeeb5a8a6a07993a493
Νέα sony e-mount βιντεοκάμερα
techpress.gr
2020.10
**> Καλύτερη ποιότητα full hd βίντεο και ήχου και καλύτερη εργονομία από ποτέ: Η sony παρουσιάζει τη handycam® nex-vg20e.**
  



![nex-vg20_back](https://www.techpress.gr/wp-content/uploads/2011/08/nex-vg20_back-150x107.jpg "nex-vg20_back")Η νέα βιντεοκάμερα handycam® nex-vg20e από τη sony επεκτείνει τις δημιουργικές σας δυνατότητες για την επίτευξη της λήψης full hd βίντεο με κινηματογραφική αίσθηση και φωτογραφίες υψηλής ανάλυσης.
  


 
Η nex-vg20e προσφέρει εκτεταμένο χειροκίνητο έλεγχο, ώστε οι χρήστες να μπορέσουν να εξερευνήσουν σε βάθος τις καλλιτεχνικές δυνατότητες που προσφέρει η σειρά φακών e-mount, που συνεχώς αυξάνει τις προτάσεις της προς τον καταναλωτή. Με βελτιωμένα την εργονομία, την ποιότητα εικόνας και τον ήχο, η nex-vg20e παρουσιάζεται αναβαθμισμένη σε πολλά σημεία συγκριτικά με την επιτυχημένη nex-vg10e – την πρώτη βιντεοκάμερα στον κόσμο με εναλλάξιμους φακούς που απευθύνθηκε στο καταναλωτικό κοινό. 
  



Με ανάλυση 16.1 ενεργά megapixel, ο αισθητήρας exmor aps hd cmos εξασφαλίζει εξαιρετική ποιότητα εικόνας βίντεο, με ιδιαίτερα χαμηλό ψηφιακό θόρυβο σε λήψεις με λιγοστό φως. Καταγράφει επίσης φωτογραφίες με ανάλυση 16 megapixel και όλη την πληροφορία, αφού υποστηρίζει φορμά raw, με όλη την ευελιξία στη μετέπειτα επεξεργασία της εικόνας, την οποία γνωρίζουν πολύ καλά οι χρήστες μηχανών dslr. 
  



Ανεξάρτητα από το εάν τραβάτε βίντεο ή φωτογραφίες, ο μεγάλος αισθητήρας της nex-vg20e ανταγωνίζεται την εκφραστικότητα και την ποιότητα της εικόνας μιας dslr φωτογραφικής μηχανής. Έτσι, μπορείτε με τη συλλογή των φακών e-mount που έχετε στη διάθεσή σας, να δημιουργήσετε στο φόντο πανέμορφα εφέ αποεστίασης ('bokeh' εφέ). 
  



![nex-vg20_grip](https://www.techpress.gr/wp-content/uploads/2011/08/nex-vg20_grip-150x107.jpg "nex-vg20_grip")Η λήψη full hd βίντεο σε φορμά avchd συμπληρώνεται τώρα με την επιλογή ταχύτητας 50p και 25p (progressive). Το βίντεο που θα τραβήξετε στα 25p μπορεί να βελτιωθεί μέσα από τις επιλογές cinema tone gamma™ και cinema tone colour™ για μια ακόμη πιο πλούσια, κινηματογραφική αίσθηση. 
  



Η ομιλία και οι άλλοι ήχοι καταγράφονται με ακρίβεια από το σύστημα μικροφώνου quad capsule spatial array microphone (χωρική διάταξη μικροφώνου με τέσσερις κάψουλες), το οποίο υποστηρίζει πλέον στερεοφωνικό και πολυκάναλο ήχο 5.1 surround. Υπάρχει επίσης νέο χειριστήριο της έντασης του ήχου, αλλά και επαγγελματικού στυλ υποδοχές για εξωτερικό μικρόφωνο και ακουστικά. 
  



Αρκετές βελτιώσεις στην εργονομία θα επιτρέψουν στους χρήστες να τραβήξουν βίντεο και φωτογραφίες με ακόμη μεγαλύτερη άνεση. Η χειρολαβή της βιντεοκάμερας επανασχεδιάστηκε και προσφέρει εξαιρετική σταθερότητα στο κράτημα. Ο επαγγελματικού στυλ περιστροφικός διακόπτης ελέγχου επιτρέπει τη χειροκίνητη ρύθμιση της έκθεσης, της ίριδας και άλλων λειτουργιών, και είναι πλέον προσβάσιμος ακόμη και όταν το πάνελ της οθόνης lcd είναι κλειστό. 

  



Η διάταξη των κουμπιών έχει επίσης αναθεωρηθεί, με τη δημιουργία ξεχωριστών κουμπιών για τις βασικές λειτουργίες, τα οποία δίνουν άμεση πρόσβαση σε κάθε διαφορετική επιλογή λήψης (iris, shutter speed, program ae), με ένα δεύτερο κουμπί εγγραφής (rec) για λήψεις από χαμηλή γωνία και με το κουμπί αυξημένης εστίασης – όλα τοποθετημένα με τέτοιο τρόπο, ώστε ο χειρισμός να γίνεται διαισθητικά, χωρίς να πάρετε το βλέμμα σας από το ηλεκτρονικό εικονοσκόπιο. 
  




Μπορεί επίσης να πραγματοποιηθεί καδράρισμα και ανασκόπηση των λήψεων στην xtra fine lcd οθόνη των 7,5 εκ./3", η οποία διαθέτει τεχνολογία trublack για καθαρή εικόνα με υψηλή αντίθεση. Η οθόνη μπορεί να περιστραφεί κατά 2700 για ευκολία στο καδράρισμα σε κάθε θέση, ακόμη και όταν η βιντεοκάμερα βρίσκεται χαμηλά, κοντά στο έδαφος. Το πάνελ αφής απλοποιεί τον χειρισμό των λειτουργιών λήψης. 
  



Η handycam® nex-vg20eh συνοδεύεται από τον e-mount φακό sel18200 f3.5-6.3. Αυτός ο ευέλικτος φακός με το μεγάλο εύρος οπτικού ζουμ (11x) και το ενσωματωμένο σύστημα σταθεροποίησης εικόνας optical steadyshot, προσφέρει ομαλή, αθόρυβη λειτουργία αυτόματης εστίασης κατά τη λήψη βίντεο ή φωτογραφιών. 
  



Υπάρχει πλέον μια γκάμα επτά φακών e-mount οι οποίοι καλύπτουν ουσιαστικά κάθε περίπτωση λήψης που μπορεί να παρουσιαστεί. Υπάρχει επίσης, ως προαιρετικό αξεσουάρ, ο προσαρμογέας φακού la-ea2, ο οποίος διευρύνει ακόμη περισσότερο τη συμβατότητα με την καθιερωμένη πλέον σειρά φακών a-mount. Η Τεχνολογία Ημιδιαπερατού Καθρέπτη (translucent mirror technology) υποστηρίζει υψηλής ταχύτητας αυτόματη εστίαση με ανίχνευση φάσης, η οποία διατηρεί εστιασμένα ακόμη και αντικείμενα που κινούνται με μεγάλη ταχύτητα. 
  



Η βιντεοκάμερα handycam nex-vg20e full hd της sony, με σύστημα φακών e-mount, θα είναι διαθέσιμη από τον Νοέμβριο του 2011. 
  



57e52b08cfd32fae135a20143b4e1f75
Το "e-mount" και σε άλλους κατασκευαστές
techpress.gr
2020.10
**> Η sony αποκαλύπτει τα τεχνικά χαρακτηριστικά του συστήματος «e-mount» για μηχανές single lens με εναλλάξιμους φακούς.**
  



![sony](https://www.techpress.gr/wp-content/uploads/2008/10/sony_logo-150x43.jpg "sony")Η sony corporation ανακοίνωσε ότι θα αποκαλύψει τα βασικά τεχνικά χαρακτηριστικά του συστήματος «e-mount» για τις single lens φωτογραφικές μηχανές με εναλλάξιμους φακούς, σε εταιρείες που κατασκευάζουν φακούς και προσαρμογείς, χωρίς χρέωση, από την 1η Απριλίου 2011. Έτσι, ανοίγει ο δρόμος στους διάφορους κατασκευαστές φακών και προσαρμογέων να εξελίξουν προϊόντα συμβατά με τις προδιαγραφές του συστήματος “e-mount”. 
  



Οι χρήστες των φωτογραφικών μηχανών “nex-3”, “nex-5”, “nex-vg10” και άλλων, μελλοντικών μοντέλων της sony που θα είναι συμβατά με το σύστημα «e-mount», θα έχουν πλέον τη δυνατότητα να χρησιμοποιούν παράλληλα με τους εναλλάξιμους φακούς της sony και φακούς άλλων κατασκευαστών. Επιπλέον, θα μπορούν να προσαρμόσουν έναν φακό άλλου κατασκευαστή στην ψηφιακή τους φωτογραφική μηχανή ή βιντεοκάμερα, μέσω ενός προσαρμογέα. 
  



Αυτές οι βασικές προδιαγραφές θα παραχωρηθούν σε κατασκευαστές φακών και προσαρμογέων μέσα από μια προκαθορισμένη διαδικασία έγκρισης και υπογραφής συμφωνίας για την άδεια χρήσης με τη sony. Μέχρι σήμερα, την απόφαση της sony να παραχωρήσει τις βασικές τεχνικές προδιαγραφές του συστήματος «e-mount», επικρότησαν οι εξής εταιρείες: 
- carl zeiss ag
- cosina co., ltd.
- sigma corporation
- tamron co., ltd.
  



2ed74a8e13ec7fd98244f69e1694ed63
hd βιντεοκάμερα sony «nxcam»
techpress.gr
2020.10
**> Η sony επεκτείνει τη σειρά από βιντεοκάμερες με μεγάλο φορμά αισθητήρα 35 mm και σύστημα φακών e-mount.**
  



![nxcam_1](https://www.techpress.gr/wp-content/uploads/2010/12/nxcam_1-150x98.jpg "nxcam_1")Η sony ανακοίνωσε πρόσφατα ότι εξελίσσει μια νέου τύπου βιντεοκάμερα με εναλλάξιμους φακούς τύπου e-mount για επαγγελματική χρήση, η οποία θα είναι εφοδιασμένη με ένα μεγάλο αισθητήρα cmos, ισοδύναμο με φορμά super-35 mm. Αυτή η νέα προσθήκη στην επαγγελματική σειρά «nxcam» της sony θα είναι διαθέσιμη στην αγορά από τα μέσα του 2011.
  



Η sony είναι ήδη βασικός παίκτης στο χώρο της ψηφιακής κινηματογράφησης στα 35 mm με τη «cinealta» f35 και τη srw-9000pl για ψηφιακές κινηματογραφικές παραγωγές hi-end, δύο μοντέλα, τα οποία έχουν τύχει ενθουσιώδους υποδοχής στην αγορά. Πρόσφατα, η εταιρεία ενίσχυσε τη γκάμα της σε αυτή την κατηγορία με την ανακοίνωση της κυκλοφορίας της pmw-f3. Επιπλέον, με τη νέα hd βιντεοκάμερα «nxcam», η οποία τώρα εξελίσσεται, η sony προσβλέπει σε περαιτέρω εδραίωση της θέσης της ιδιαίτερα στην κατηγορία του entry-level, αφού προσφέρει μια οικονομικά προσιτή επαγγελματική λύση υψηλών δυνατοτήτων, για σειρά εφαρμογών που απαιτούν κινηματογραφική ποιότητα, περιλαμβανομένων ανεξάρτητων κινηματογραφικών παραγωγών, μουσικών βίντεο και εφαρμογών εταιρικής επικοινωνίας. 
  



![nxcam_2](https://www.techpress.gr/wp-content/uploads/2010/12/nxcam_2-150x98.jpg "nxcam_2")Η υπό εξέλιξη hd βιντεοκάμερα «nxcam» θα είναι εφοδιασμένη με έναν αισθητήρα ισοδύναμο με φορμά super-35 mm, ένα φορμά που χρησιμοποιείται ευρέως στην κινηματογραφική βιομηχανία και έχει σχεδιαστεί ιδανικά για να καταγράφει κινούμενη εικόνα. Ο νέος αυτός αισθητήρας με εκπληκτική απόδοση όσον αφορά στην ποιότητα της εικόνας και την ευαισθησία, θα έχει επιπλέον τη δυνατότητα να δημιουργεί πλούσια εφέ «bokeh» (όμορφα απεστιασμένες εικόνες), ιδανικά για μια καλλιτεχνική κινηματογραφική αφήγηση. 
  



Χάρη στην υιοθέτηση του συστήματος εναλλάξιμων φακών e-mount, το οποίο είναι πανομοιότυπο με αυτό των μοντέλων ΝΕΧ-5 και 3, της σειράς α και της «handycam» nex-vg10, όλοι οι φακοί e-mount θα είναι συμβατοί με τη νέα επαγγελματική βιντεοκάμερα. Επιπλέον, η μικρή απόσταση μεταξύ της επιφάνειας του αισθητήρα και του επιπέδου προσαρμογής των εναλλάξιμων φακών, επιτρέπει μια σειρά από φακούς a-mount της σειράς α να τοποθετηθούν στη βιντεοκάμερα μέσω του προσαρμογέα la-ea1. Τέλος, υπάρχει η δυνατότητα να προσαρμοστούν άλλοι φακοί με τη χρήση προσαρμογέων του εμπορίου. Με τέτοια ευελιξία, οι χρήστες θα έχουν τη δυνατότητα να πειραματιστούν δοκιμάζοντας τη δημιουργική τους έκφραση με τη χρήση διαφορετικών οπτικών συστημάτων.
  



Το φορμά εγγραφής για αυτή τη νέα hd βιντεοκάμερα θα είναι το avchd, το οποίο υποστηρίζεται ευρέως από πολλά προγράμματα μη γραμμικής επεξεργασίας εικόνας (nle) και είναι το ίδιο με τη βιντεοκάμερα «nxcam» hxr-nx5. Υπάρχει επίσης σχέδιο ενσωμάτωσης λειτουργιών εγγραφής 1080p (60p / 30p / 24p or 50p / 25p), για τις οποίες θα χρησιμοποιηθεί αλγόριθμος συμπίεσης mpeg4-avc/h.264.
  



804cd20414425b2de2418308ac8ae5e3
Η sony στη photokina 2010
techpress.gr
2020.10
**> Η sony αποκαλύπτει μία φωτογραφική μηχανή με τεχνολογία a-mount και τα σχέδιά της για τις μηχανές με τεχνολογία e-mount.**
  



![a-mount_whiteback](https://www.techpress.gr/wp-content/uploads/2010/09/a-mount_whiteback-150x112.jpg "a-mount_whiteback")Η sony, στην διεθνή έκθεση photokina 2010, κάνει μια επίδειξη των μοναδικών δημιουργικών δυνατοτήτων της πλήρους γκάμας των μοντέλων ψηφιακής απεικόνισης που διαθέτει. Στις σημαντικότερες παρουσίες, στο περίπτερο της sony στην αίθουσα ‘hall 5.2’ της έκθεσης, περιλαμβάνονται: τα τελευταία μοντέλα ψηφιακών φωτογραφικών μηχανών με εναλλάξιμους φακούς που προστέθηκαν στην σειρά ‘α’, compact φωτογραφικές μηχανές της σειράς cyber-shot™, βιντεοκάμερες της σειράς handycam®, hd φωτογραφικές μηχανές bloggie™ της κατηγορίας ‘snap camera’, και ψηφιακές κορνίζες της σειράς s-frame. 
  



**a-mount με εναλλάξιμους φακούς**
Για πρώτη φορά στην Ευρώπη, η sony παρουσιάζει το πρωτότυπο μιας νέας εξελιγμένης φωτογραφικής μηχανής, η οποία χρησιμοποιεί τεχνολογία ημιδιαπερατού καθρέπτη. Απευθύνεται στους ενθουσιώδεις της φωτογράφισης και σε ερασιτέχνες, οι οποίοι θέλουν να προχωρήσουν ένα βήμα μπροστά. 
  



Το νέο μοντέλο της σειράς ‘α’ βασίζεται στις αξεπέραστες δημιουργικές δυνατότητες των πρώτων φωτογραφικών μηχανών της sony που χρησιμοποίησαν τεχνολογία ημιδιαπερατού καθρέπτη, την α55 και την α33, οι οποίες παρουσιάζονται και στο περίπτερο. Σε αντίθεση με τις συμβατικές μηχανές dslr, αυτός ο καινοτόμος σχεδιασμός επιτρέπει ταχύτατες λήψεις με ενεργοποιημένη την συνεχή αυτόματη εστίαση (continuous af) και βιντεοσκόπηση hd, από ένα σώμα με compact σχεδίαση. 
  



Παρουσιάστηκαν επίσης, νέα αξεσουάρ, τα οποία τώρα εξελίσσονται, για φωτογραφικά συστήματα a-mount, όπως μια μονάδα φλας και μια κάθετη λαβή, καθώς και φακοί standard zoom και τηλεφακοί. 
  



**Φωτογραφικές μηχανές e-mount: nex-5/nex-3**
![e-mount_whiteback](https://www.techpress.gr/wp-content/uploads/2010/09/e-mount_whiteback-150x112.jpg "e-mount_whiteback")Στην photokina εκτίθενται επίσης, μοντέλα με μοντούρα e-mount –ο αριθμός των οποίων συνεχώς αυξάνεται–, οι αντίστοιχοι φακοί και διάφορα αξεσουάρ. Οι nex-5/nex-3, με την compact σχεδίαση, διαθέτουν αισθητήρα μεγέθους aps-c και επιτρέπουν στους κατόχους τους να τραβούν φωτογραφίες και βίντεο ποιότητας dslr με τη δημιουργική ελευθερία που τους χαρίζουν οι εναλλάξιμοι φακοί. Στο περίπτερο εκτίθενται επίσης, τα πρωτότυπα επτά νέων μοντέλων φακών e-mount, οι οποίοι θα είναι διαθέσιμοι στην αγορά μέσα στο 2011 και το 2012. 
  



![nex_conceptural colour variation](https://www.techpress.gr/wp-content/uploads/2010/09/nex_conceptural-colour-variation-150x112.jpg "nex_conceptural colour variation")Από τα μέσα του Οκτώβρη θα είναι διαθέσιμο και ένα λογισμικό (firmware) της sony, το οποίο θα αυξήσει τη λειτουργικότητα των nex-5/nex-3. Θα υποστηρίζεται πλέον, η αυτόματη εστίαση όταν χρησιμοποιούνται με τις μηχανές φακοί a-mount sam και ssm, με τον προαιρετικό προσαρμογέα μοντούρας la-ea1 (το upgrade για τη nex-vg10 θα είναι διαθέσιμο από τα μέσα Νοεμβρίου). Επίσης, θα είναι διαθέσιμη μια νέα λειτουργία με την οποία θα είναι η δυνατή η αντιστοίχηση από τον χρήστη μιας συχνά χρησιμοποιούμενης λειτουργίας σε συγκεκριμένο κουμπί. Εκτός αυτού, θα υπάρχει μια νέα δυνατότητα εγγραφής βίντεο, με καθορισμένες ρυθμίσεις διαφράγματος. 
  



**Ψηφιακές compact φωτογραφικές μηχανές cyber-shot™**
Η οικογένεια των ψηφιακών φωτογραφικών μηχανών cyber-shot™ περιλαμβάνει την πλούσια σε χαρακτηριστικά σειρά w, την υψηλών προδιαγραφών σειρά Η και τη σειρά Τ με τα μοντέλα ‘super-slim’ σχεδίασης. Στα βασικά χαρακτηριστικά των cyber-shot™ περιλαμβάνονται η λήψη avchd full hd βίντεο, η λειτουργία 3d sweep panorama και ρύθμιση superior auto mode για εξαιρετικά αποτελέσματα σε οποιεσδήποτε συνθήκες λήψης. 
  



**handycam® hd camcorders**
Η σειρά handycam® διαθέτει βιντεοκάμερες με κάρτες μνήμης ή και με σκληρό δίσκο, οι οποίες συνδυάζουν την εμπειρία της sony στην απεικόνιση εικόνας, την ψηφιακή επεξεργασία και την εξελιγμένη σχεδίαση οπτικών συστημάτων. Σε επιλεγμένα μοντέλα, ο αισθητήρας exmor r™ cmos εκτοξεύει στα ύψη την ευαισθησία για βελτίωση της ποιότητας εικόνας και μείωση του ψηφιακού θορύβου, ακόμη και σε συνθήκες χαμηλού φωτισμού. Το αντικραδασμικό σύστημα
  



![photokina_a-mount_02](https://www.techpress.gr/wp-content/uploads/2010/09/photokina_a-mount_02-150x112.jpg "photokina_a-mount_02")Με στόχο τους ενθουσιώδεις του βίντεο αλλά και όσους ασχολούνται πιο σοβαρά με την βιντεοσκόπηση, η handycam® nex-vg10 εφοδιάστηκε με έναν τεράστιο αισθητήρα exmor™ aps hd cmos για εντυπωσιακές εικόνες με εφέ βάθους πεδίου κινηματογραφικού επιπέδου. Η συμβατότητα με μια σειρά εναλλάξιμων φακών επιτρέπει στους φωτογράφους να εκμεταλλευτούν στο έπακρο τις δημιουργικές δυνατότητες των φακών που ήδη διαθέτουν (για τους φακούς με μοντούρα a-mount χρειάζεται προαιρετικός αντάπτορας). 
  



**mobile hd snap camera bloggie touch™**
Η τελευταία προσθήκη στην οικογένεια των bloggie™, το στιλάτο “bloggie touch” mhs-ts20k διαθέτει μια τεράστια οθόνη αφής, δυνατότητα λήψης βίντεο 360 μοιρών και ενσωματωμένο βραχίονα με θύρα usb για εύκολη μεταφορά αρχείων σε υπολογιστή. Το ενσωματωμένο λογισμικό απλοποιεί το μοίρασμα των φωτογραφιών και των βίντεο-κλιπ μέσω διαδικτυακών υπηρεσιών όπως η personal space από τη sony, η οποία ενεργοποιήθηκε πρόσφατα. 
  



**s-frame digital photo frame**
Η πλήρης σειρά s-frame, με τις ψηφιακές κορνίζες της sony, περιλαμβάνει μοντέλα με μέγεθος πάνελ από 17,8 μέχρι 25,9 εκατοστά. Τα κορυφαία μοντέλα υποστηρίζουν πλέον αναπαραγωγή βίντεο avchd με στερεοφωνικό ήχο. Στα άλλα μοντέλα περιλαμβάνεται το d830l, ένα φορητό φωτογραφικό λεύκωμα που τροφοδοτείται με μπαταρίες, και το f800 το οποίο συνδυάζει μια ψηφιακή κορνίζα με έναν υψηλής ποιότητας έγχρωμο εκτυπωτή. 
  


